Downloaded from YTS.MX
SEBUAH DOKUMENTARI ASLI NETFLIX
Official YIFY movies site: YTS.MX
Saya masih teringat, terbaring di atas katil saya,
dengan lampu tidur saya terpasang,
menangis akan hal ini.
Saya berasa amat terharu akan kisah ini.
Misha Defonseca memenuhi setiap kriteria
wanita yang kami ingin mewawancara dalam Exceptional Women.
Berhenti sebentar dan mula semula. Saya faham. Okey.
Bersedia.
Kisahnya bermula di Belgium,
tapi dia menetap di Millis, Massachusetts,
dua puluh batu jauh dari stesen radio ini.
Boleh kamu mulakan kiraan?
Tiga, dua, satu…
KE UDARA
Magic 106,7…
Ada kisah yang sungguh menghairankan yang nampak seperti tak masuk akal.
Kadangkala kesedihan yang dialami sesorang adalah teramat,
hingga mengatasi diri.
Kadangkala keberanian akan sangat menguasai,
ia menundukkan anda.
Pada lewat 80-an, kami sudah pun menetap di Millis selama 37 tahun.
Semua orang kenal semua orang.
Kami ada jiran baharu.
Mereka pasangan dari Belgium, Maurice dan Misha.
Ada satu pepatah di Millis,
"Bandar kecil, keluarga besar."
Ia komuniti yang erat dan kami menjadi kawan.
Mahukan kucupan?
Misha seorang yang baik. Sangat peramah, penyayang.
Saya tak pernah jumpa sesiapa yang ada hubungan dengan haiwan seperti Misha.
Terdapat banyak kucing.
Pastinya satu personaliti yang eksentrik.
Satu hari saya di rumahnya,
dia beritahu saya tentang hidupnya semasa perang dan sebagainya.
Dia agak terperinci.
Biar saya bawa anda ke dalam hidup gadis kecil bernama Misha.
Satu hari, dia menunggu ayahnya menjemputnya pulang dari sekolah,
tapi ayahnya tidak muncul.
Mulut saya ternganga.
Sebaliknya, seorang wanita menepuk bahunya dan berkata, "Ikut saya."
Dia dibawa ke satu rumah yang keluarganya dia tak kenali.
Dia diberi nama baharu dan pakaian yang lain.
Semasa dia hanya berumur tujuh tahun,
dia berjalan kaki sendirian,
melalui negara-negara yang diduduki Nazi, beribu-ribu batu,
mencari ibu bapanya yang telah diusir.
Misha kini seorang wanita Yahudi dewasa
menetap di kawasan Boston.
Dia mangsa terselamat Holokus.
Dia di sini bagi menceritakan kisah mengagumkan
akan keberanian dan kemandiriannya.
Saya mengingati ibu bapa saya setiap hari.
Nama ibu saya Gerusha,
dan ayah saya, Robert.
Reuven dalam bahasa Ibrani.
Tapi nama keluarga kami,
saya tak pernah tahu.
Saya tak tahu apa terjadi pada ibu bapa saya.
Bukannya ke mana mereka atau bagaimana mereka mati.
Sehingga ke hari ini, saya tak tahu.
Sila bertenang, semua.
Misha, ceritakan kali pertama anda
bercakap tentang pengalaman anda.
Pada satu hari...
di sebuah saumaah...
semasa Yom HaShoah, Hari Peringatan…
saya diminta bercerita tentang saya dan kisah saya.
KUIL BETH TORAH
Suami saya meyakinkan saya melakukannya,
yang ia akan membebaskan saya.
Semasa menuju ke bimah,
Saya tiba-tiba sedar yang saya akan bercerita untuk pertama kalinya.
Saya menangis.
Dengan perlahan-lahan, sedikit demi sedikit, saya mula bercerita.
Saya berasa sejuk dan terpaksa meneruskan perjalanan
selangkah demi selangkah.
Itulah dia kemandirian.
Anda perlu maju ke depan
selangkah demi selangkah.
Saya sangat terpegun.
SANG SAHABAT
Orang tak pernah tahu dia mangsa terselamat Holokus.
Mata saya bergenang dengan air mata.
Dia lapar. Dia sejuk. Dia kesunyian. Dia inginkan ibu bapanya.
Bagaimana dia terselamat?
Saya beritahu diri saya, "Mereka fikir saya masih hidup."
"Jika mereka fikir begitu, saya tak boleh kecewakan mereka."
"Jadi, saya mesti teruskan."
Anda mungkin boleh dengar pin jatuh.
Semua orang terpesona mendengar kisahnya.
Tak sangka saya akan dengar apa saya dengari.
Semasa Misha berusia tujuh tahun, ibu bapanya ditangkap oleh pihak Nazi,
dan dia diberitahu mereka telah diusir.
Dia ditempatkan di dalam jagaan keluarga Katolik
bernama de Wael.
Ia tempat yang selamat untuknya.
Mereka memberinya identiti baharu, Monique de Wael.
Penipuan itu menyelamatkannya.
Tapi dia berasa terasing di situ.
Saya bersama keluarga yang tak sayangkan saya.
Itu saja boleh saya katakan.
Mereka bencikan saya. Mereka panggil saya "si tak guna".
Ada seorang datuk dalam keluarga angkat itu
yang baik dengannya.
Dia kata ibu bapa saya berada di Jerman.
Dia tunjukkan dengan kompas yang kedudukannya di timur.
Jadi, Jerman tak nampak begitu jauh.
Ketika itu, Misha membuat keputusan yang amat penting.
Ia mengubah kehidupannya.
Dia memutuskan, pada usia tujuh tahun,
dia akan berjalan kaki ke Jerman untuk mencari ibu bapanya.
Dia membawa kompasnya dan dengan sedikit bekalan,
mula menuju ke timur.
Saya tahu apa saya perlukan.
Saya perlukan yang asas.
Saya perlukan makanan, minuman,
pisau untuk perlindungan.
Pada malam pertama, saya tidur di bawah jambatan.
Ia tidak jauh dari rumah.
Ia sangat naif bila saya memikirkannya.
Dalam peta, Belgium nampak sangat kecil dan Jerman sungguh dekat.
Tapi jika saya balik, apa saya akan jumpa?
Tiada apa-apa yang menunggu saya di sana.
Saya ada idea untuk mencari ibu bapa saya.
Oleh itu, saya terpaksa memenuhinya.
Setiap kali menghampiri kampung, saya lihat kemusnahan.
Apa yang di alaminya semasa kecil,
bersembunyi daripada Nazi,
bersendirian di hutan,
terpaksa mencuri makanan,
suhu sejuk beku…
Zaman kanak-kanaknya mengerikan.
Dia trauma dengan apa yang berlaku.
Pembunuhan...
Saya melihat pembunuhan.
Yang terkorban.
Ia sangat terdesak.
Saya berharap dapat melihat ibu bapa saya.
Jadi, saya berada jauh di dalam hutan, jauh dari peperangan.
Semasa dia di dalam hutan, dia jauh daripada mereka
yang dihantar ke kem tahanan.
Dia jauh daripada kengerian
yang berlaku di bandar-bandar.
Dia bersama burung-burung dan bunga-bungaan.
Dia kata itu yang menyelamatkannya.
Saya menyerah sepenuhnya kepada hidupan liar.
Saya melihat dunia yang indah dengan haiwan...
dalam keadaan tenang,
hidup seperti biasa,
memakan apa yang perlu.
Tidak membunuh lebih daripada yang diperlukan.
Keseimbangannnya sangat
cukup-cukup.
Dengan haiwan, saya tak memerlukan kata-kata.
Kami saling berdekatan
dalam keheningan,
dan memahami tanpa kata-kata.
Saya terfikir, "Ia boleh menjadi buku yang menarik."
SANG PENERBIT
Ianya pada awal 90-an.
Saya ada sebuah syarikat penerbitan kecil.
Ia sememangnya kecil.
Saya sedang mencari projek baharu.
Saya orang pertama yang katakan,
"Bolehkah kita hebahkannya lagi kepada umum?
"Mungkin saya boleh buat sesuatu yang besar."
"Ada pasaran untuk kisah ini."
Kerana jalan ceritanya mengejutkan.
Saya teringat saya baru sahaja ditangkap oleh seorang petani
yang ternampak saya mencuri dari ladangnya.
Saya lari, penuh ketakutan.
Dia mengejar saya.
Bila anda lari menyelamatkan diri, anda berlari laju.
Tiba-tiba,
saya merasakan seperti ada yang sedang memerhatikan saya.
Saya pusing dan…
Saya terlihat satu haiwan yang mengagumkan.
Pada saya, ia seperti seekor anjing besar.
Serigala itu tampak bersendirian dan saya perlukan teman.
Ia serigala betina kelabu yang cantik.
Saya mencari makanan dalam beg saya,
dan memberikan sedikit kepadanya.
Dia tidak mengambilnya.
Ia mengambil masa,
tapi selepas itu, kami berjalan seiringan.
Saya dapat melihat kemurahan hatinya...
menghargai kekuatan yang ada padanya.
Saya mampu hidup bersamanya.
Dia bagaikan ibu kepada saya.
Kemudian, ia menjadi sekawanan serigala.
Saya tak tahu berapa lama saya bersama kawanan itu.
Kawanan menerima saya dan melindungi saya.
Ia jalan cerita yang hebat. Ianya seperti, "Siapa yang pernah mendengarnya?"
"Wau, ia kisah yang cukup hebat."
SANG PAKAR SERIGALA
Misha sangat berbeza daripada kebanyakan orang yang saya pernah temui.
Tanggapan pertama saya ialah,
"Dia mungkin seharusnya seekor haiwan."
"Atau semangatnya seekor haiwan.
Dia bercakap tentang diterima kawanan, tapi dianggap seperti ahli pangkat rendah,
dan dia perlu menunjukkan tingkah laku rendah diri dan submisif
untuk…
bersama dengan kawanan.
Misha berkata jantan alfa kebiasaannya akan makan dahulu.
Yang lain akan berbaring sekeliling karkas menunggu giliran.
Kawanan akan meninggalkan sisa,
berhampiran dengan tempat dia berada setelah selesai.
Serigala makan sejumlah sepuluh kilogram dalam satu hidangan.
Sisa-sisa itu sudah lebih daripada cukup buat saya.
Pergi ambil.
Ambil makanan kamu. Ia di situ.
Kami menjadi kawan baik.
Itu dia. Bagus!
Banyak kali dia datang melawat.
Dia beri sendiri daging kepada kawanan.
Saya rasa kawanan merasakan
Misha seorang kawan, bukannya seorang musuh.
Dia berasa serasi bersama kawanan,
seperti dia harus layak berada di sana.
Tiada sebab untuk saya berhenti.
Itu yang saya lakukan setiap hari.
Hari demi hari, bulan demi bulan.
Saya sentiasa berharap untuk mencari ibu bapa saya,
kerana saya mengagak, "Saya bertahan sehingga setakat ini,
jika sebagai seorang budak saya boleh bertahan, maka begitu juga ibu bapa saya.
Kepercayaan ini membuatkan saya terus berjalan.
Saya merasakan, ini adalah satu kisah moral.
Pertarungan antara baik dan jahat, anak tak bersalah dan Nazi jahat.
Anak itu selamat.
Ia mempunyai kualiti mitos.
Ia boleh membawa syarikat penerbitan saya, Mount Ivy Press,
daripada hanya terkenal di kawasan setempat ke mata dunia.
Jadi, saya bertanya pada Misha jika dia berminat untuk menerbitkan kisahnya.
Tanpa kepastian, saya mengusulkannya.
Dengan segala apa yang telah saya lalui,
saya belajar untuk tak percayakan orang.
Saya tak fikir dia gembira dengan saya,
dan tiada sebab untuk dia rasa gembira.
Sebelum ini saya terbitkan buku kewangan perundangan,
yang bukanlah bidangnya.
Selama lebih dua tahun saya menolak,
tapi komuniti dan kawan-kawan saya memberitahu, "Misha, lakukannya."
"Untuk generasi akan datang."
PROLOG MELIHAT KEMBALI...
Saya kembali berada di neraka.
Ia proses yang menyeksakan,
tapi ia seperti dia mesti menceritakannya.
Ia seolah-olah satu kelegaan emosi.
Semua orang bersatu.
Semua penerbit asing, satu demi satu.
Kami menjual hak terjemahan di seluruh dunia.
Ejen saya pulang dari California dan berkata, "Disney mahukannya."
Noktah. "Mereka mahukannya."
Ia seperti pisang goreng panas.
Apabila buku itu diterbitkan pada April 1997,
Saya kata, "Mari lihat jika Oprah bermi.nat."
Ini adalah salah satu saat yang saya paling gemar di televisyen…
Ketika itu, Oprah ada kelab buku. Jika anda salah satu buku Oprah,
sejuta buku anda dijamin akan terjual. Itu cepumasnya.
Kita berjumpa dalam masa sebulan…
Mereka kata, "Kami berminat."
Saya suka!
Ia adalah satu hal yang besar.
Kami mula berkata,
"Kita bakal mempunyai buku terlaris."
Jane Daniel beritahu yang Oprah sedang mempertimbang menceritakan kisah Misha,
dan bolehkah mereka hantar kru produksi bagi merakam Misha dengan serigala.
Saya jawab, "Ya, sudah tentu."
SEGMENT RANCANGAN OPRAH WINFREY DIRAKAM DI WOLF HOLLOW
Saya beritahu Misha sebelum masuk ke kurungan,
ini serigala dewasa, ia seekor jantan yang besar.
Namanya ialah Petro.
Misha saja yang masuk.
Juruaudio menghulurkan bumnya di atas pagar. Dia tak masuk.
Misha mencangkung dan memberi keju kepada serigala itu.
Serigala itu sangat mesra.
Semuanya berjalan baik.
Kemudian serigala itu meletakkan kaki di bahu Misha.
Petro melompat ke bahunya,
dan ia lebih tinggi daripada Misha.
Kemudian, secara tiba-tiba, serigala itu membuka mulutnya...
dan memasukkan kepala Misha ke dalam mulutnya.
Dengan penuh tenang.
Taring di kedua-dua belah pelipis.
Saya tak rasa takut.
Tiada siapa beritahu tentang serigala nakal pada saya.
Serigala itu memegang kepalanya selama seminit. Kami tergamam.
Penerbit Oprah dengan matanya seperti…
Kemudian sepantas segala apa yang berlaku,
ia berakhir.
Pada ketika itu, Misha berundur, meraung sekuat hati.
Tegak bulu roma saya menceritakannya.
Dari belakang, jauh di bahagian belakang kurungan,
kami mendengar...
"auuu" membalas.
Bila Misha meraung, semua serigala meraung balas.
Itu dia. Anda boleh lihat.
Terdapat hubungan antara manusia dan serigala.
Saya melihatnya. Ia menakjubkan. Ia saat yang mengejutkan.
Mereka ada banyak rakaman serigala yang menarik,
saya fikir, "Ia akan jadi rencana hebat."
Langkah seterusnya adalah Misha perlu ke Chicago untuk rakaman studio.
Semuanya berjalan dengan lancar.
Kemudian saya mula nampak ketegangan
antara Misha dan Jane.
Ia semakin tidak begitu menyenangkan.
Jualan buku tidak berapa laris,
jadi Misha dan Maurice, suaminya, mengalami masalah kewangan.
SANG JIRAN
Jadi dia mula menjual barang-barang dari rumahnya.
Dan…
Sedih kerana mereka hilang segalanya.
Dia asyik berkata, "Saya tiada duit. Saya tak punyai apa-apa. "
"Jane Daniel bukan orang baik."
Saya rasa sedih,
tapi pada satu malam Misha duduk di meja saya dan berkata
dia tak mahu muncul dalam Oprah Winfrey.
Saya kata, "Misha, saya tak faham."
Secara tiba-tiba, Misha tak memberikan kerjasama,
tidak membalas panggilan, mempunyai bantahan demi bantahan.
Dia tidak mahu pergi, ia menyusahkan,
dia perlukan seseorang menjaga peliharaannya.
Jane buat saya marah, sungguh tak yakin..
Suami saya katakan banyak kali padanya,
"Jangan anda bersikap begitu pada mangsa yang terselamat
Ayuh. Ia Oprah.
Anda cari penjaga anjing atau apa saja.
Buat diri anda tersedia.
"Tidak."
Ingatan, ingatan buruk, kembali.
Saya alami mimpi ngeri. Saya berasa cemas.
Kami dah cuba segalanya.
Saya tulis nota padanya, "Ini jualan berjuta."
"Tidak."
Saya fikir, "Gilalah."
"Mana-mana pengarang lain akan bersusah-payah melakukannya."
Ia tidak berlaku.
Setahun selepas buku diterbitkan,
pintu saya diketuk dan saya terima satu bungkusan besar.
Ianya Misha memfailkan saman terhadap saya.
Ia seperti, "Oh, Tuhan."
Semuanya terhenti. Tiada negara lain ingin berurusan dengan kami.
Kami ada saman yang berkaitan projek ini.
Kali pertama saya jumpa Misha,
saya rasa sangat tertarik dengan keadaan kes ini.
SANG PEGUAM
Jelas kepada saya bahawa
beberapa perkara dilakukan secara tidak wajar, menyalahi undang-undang dan menipu.
Misha meminta untuk dipulangkan hak ke atas namanya
dan semua royalti yang patut dia terima daripada jualan buku.
Jane Daniel nampak lubuk emas dalam hidup saya,
dan dia mengambil kesempatan.
Terdapat banyak kemarahan dan kekecewaan
antara semua pihak semasa saya mula terlibat.
Tidak banyak ruang untuk rundingan.
Jelas kita akan ke perbicaraan. Bukan selesai di luar mahkamah.
MAHKAMAH TINGGI MIDDLESEX, MASSACHUSETTS OGOS 2001
Keadaan di mahkamah penuh drama.
Suasananya agak tegang.
Pastinya, soal wang timbul.
Kami mendapati Jane Daniel telah menubuhkan syarikat di Turks dan Caicos,
agar royalti yang datang dari luar negaraç
masuk terus ke akaunnya dan royalti ke atasnya tidak dibayar.
Kami ada dokumentasi,
kami ada penyata menunjukkan dia dibayar.
Kami ada cek terbatal menunjukkan dia dibayar.
Jadi, semua yang dia katakan, kami ada dokumentasi untuk menyangkalnya.
Tapi dia saja yang bercakap benar.
Seperti, "Di mana duit itu?" Saya rasa juri sangat bersimpati.
Pihak juri terpegun.
Di depan anda seorang mangsa terselamat Holokus semasa kecil
dan menulis memoir tentangnya.
Ia menarik perhatian mereka dan mereka terpesona dengan kisah ini.
Misha saksi yang baik.
Hidup saya tercatat dalam manuskrip itu,
kerana ia hidup saya.
Ia membuatkan saya nampak seperti orang jahat.
Saya fikir, "Ini tak bagus."
Jane sentiasa melawan. Dia menegaskan apa yang dia mahu..
Ia perbicaraan sepuluh hari dan ia menjerihkan.
Hakim bertanya pada juri, "Apa keputusan pertuduhan satu?"
Juri sebulat suara berpihak pada Misha atas semua pertuduhan.
Akhirnya, pertimbangan mereka tidak berpihak pada saya.
Agak mengejutkan bila mendengar angkanya.
22,5 juta.
Ia keputusan yang amat besar.
Saya seorang yang optimis, tapi saya seperti dihempap batu besar.
Saya terkejut.
Saya kata, "Kamu berguraukah?"
Ganti rugi tunai terhadap Jane Daniel
adalah berdasarkan testimoni Jane Daniel.
Ia akan muncul di Oprah, juga ada kontrak dengan Disney.
Ada perkara yang Jane Daniel telah beri keterangan
bagi benar-benar meningkatkan tahap kerosakan
lebih daripada sepatutnya untuk sebuah buku seperti ini.
Semua orang memberi perhatian.
Orang ramai sukakan keputusan besar.
Disney tak menjadi. Oprah tak menjadi.
<Tiada berjuta-juta dolar.
Ia kedudukan yang tak dapat dipertahankan.
Pengeksploitasi seorang yang tak tahu apa-apa.
Dunia anda hancur berkecai ketika itu.
Selepas perbicaraan,
ia titik paling rendah dalam hidup saya.
Kesudahannya saya menjalani terapi dan didiagnosiskan dengan PTSD.
Saya mengalami insomnia.
Saya hidup segan mati tak mahu.
Syarikat penerbitan saya sudah tiada. Hak cipta dirampas.
Saya punah ketika itu.
Saya membuat bedah siasat atas apa yang berlaku,
menelitinya satu demi satu.
Saya berada di pejabat peguam saya menyemak rekod dan dokumen lama.
Saya tak tahu apa yang saya akan temui.
Saya buka satu fail, dan ianya akaun bank Misha.
Ia dalam tulisan Misha, dan ianya kad tandatangannya.
Padanya, tertulis…
tarikh dan tempat kelahiran, diisi dengan tulisan Misha,
dan nama keluarga ibu.
NAMA - DONVILLE
Tiba-tiba, saya dapat menangkapnya.
Dia tahu dia siapa. Dia tahu di mana dia dilahirkan.
Dia tahu siapa ibunya.
Dia dikatakan tak tahu semua itu. Identitinya hilang semasa perang.
Ia tidak masuk akal.
Jelas dia lebih tahu siapa dirinya daripada apa yang dia beritahu saya.
Apa lagi yang mungkin tak benar.
Saya didapati bersalah oleh mahkamah.
Hidup saya diporak-perandakan. Saya mahu hidup saya kembali.
Jika saya boleh buktikan yang dia bukan seperti dia katakan,
Saya boleh ubah keputusan.
Ianya pada musim sejuk. Hari siangnya pendek.
Saya sedang berdiri di dapur,
dan berfikir, "Saya perlu buat sesuatu."
Saya mula mengingat semula perkara yang berlaku.
Bagaimana saya menemuinya, apa berlaku kemudian...
Bagaimana saman dimulakan?
Saya terfikir,
"Saya akan tulis buku tentang kes itu, dan tulisnya seperti blog."
Saya menulis memoir saya akan memoirnya.
Mungkin seseorang akan membacanya.
Satu cita-cita tinggi.
Keesokan harinya, saya bangun,
saya menghidupkan komputer dan ada e-mel.
E-mel itu tertulis,
"Saya rasa saya mungkin boleh bantu mencari apa cerita sebenarnya."
SANG GENEAOLOGI
Saya membuat garis masa Misha daripada pelbagai gambar.
Mula-mula daripada buku,
kemudian daripada imej-imej lain di internet,
supaya saya dapat memahami kehidupannya...
Saya nak tahu siapa dia.
Siapa orang yang baru sahaja memusnahkan hidup saya?
Saya cuba menganalisis setiap gambar
dan lihat maklumat apa yang saya boleh peroleh.
Petunjuk pertama adalah Misha mendakwa dia berusia tujuh tahun
masa dia diambil oleh keluarga angkat.
Dalam buku Amerika, terdapat satu siri
apa yang dipanggil "imej polifoto".
Polifoto tersebut diambil pada masa itu.
Saya melihat gambar itu dan berkata,
"Dia tidak nampak seperti budak tujuh tahun."
"Dia nampak kecil, seperti tiga atau empat tahun."
Reben besar di rambutnya, pakaian beropol-ropol dan berpipi tembam.
Ada yang tak kena.
ERNEST AND MARTHE
Gambar seterusnya
ialah gambar yang Misha katakan adalah datuk dan nenek angkatnya.
Menurut ceritanya, dia sorang petani kasar.
Saya melihat tangan Datuk dengan lebih dekat, ianya dirias rapi.
Tidak nampak seperti tangan seorang petani.
Dia memakai cincin pada salah satu jarinya.
Ia bukan jenis yang dipakai oleh petani.
Kemudian anjing kecil di riba Nenek,
yang nampak seperti anjing rumah kecil, bukan anjing ladang.
Saya fikir, "Pelik."
Ketika itulah saya mula membandingkan buku Perancis dan Amerika.
Saya melihat semua nama, tempat dan tarikh.
Itu petanda besarnya.
Dia hubungi saya dan berkata,
"Kamu perasan tak nama Misha yang dia gunakan dalam buku Perancis
berbeza daripada buku Amerika?"
Dalam buku Amerika, nama yang diberikan padanya
oleh keluarga angkatnya ialah "de Wael."
Apa yang Sharon perasan dalam buku Perancis,
keluarga angkat memberinya nama "Valle", V-A-L-L-E.
NAMA BAHARU SAYA
Kenapa ada nama yang lain?
Terlalu banyak percanggahan,
nama yang berubah, gambar dan sebagainya.
Sangsi, ya.
Jelas nampak sangsi.
Minum jika mahu. Bertenang. Saya tahu ia sedikit mendebarkan.
MISHA WAWANCARA
Jika kisahya benar dan saya meraguinya,
ada sesuatu yang sangat...
kejam untuk…
meragui seseorang yang bercakap benar
tentang perkara buruk yang berlaku kepadanya
dan keangkuhan untuk berkata, "Saya tak percayakan kamu."
Juga kemudaratan anda sebabkan dengan berbuat demikian.
Itulah yang dalam fikiran saya.
Sebaliknya, juga dalam fikiran saya adalah, "Terlalu banyak percanggahan."
Kenapa anda cakap perkara yang tak benar…
melainkan anda gila?
Mungkin dia begitu trauma sehingga dia hilang kawalan pada realiti.
Itukah penjelasannya? Saya tak tahu.
Saya perlukan lebih banyak jawapan.
Kami perlu berada di Belgium.
Sharon ada hubungan dengan pakar geneaologi Belgium,
yang dia sendiri juga mangsa terselamat Holokus.
Secara kebetulan, dia membesar di kawasan sama seperti dakwaan Misha.
Semasa perang, saya sendiri adalah Anak Tersembunyi.
SANG MANGSA TERSELAMAT HOLOKUS
Saya ke sekolah Katolik,
dan saya seorang gadis Katolik, Belgium, kecil yang baik.
Saya tak ingat akan sesiapa memberitahu saya apa yang
terjadi kepada ibu bapa saya.
Saya tak ingat langsung.
Saya berusia 40 tahun dan melalui gangguan jiwa yang teruk...
yang menyebabkan saya mencari apa yang berlaku kepada saya, dan juga,
kepada ibu bapa saya dan keluarga saya.
Saya mula menyelidik.
Saya mendapati ayah saya diusir ke Auschwitz pada September 1942.
Ibu saya ditangkap pada Oktober di Brussels
dan diusir ke Auschwitz.
Saya diberitahu yang mereka tak kembali.
Jadi, saya ke Auschwitz dengan kereta.
Saya jumpa kem tersebut...
dan tiada seorang pun ada di sana.
Kebuk gas telah diletupkan.
Saya jumpa beberapa lilin, apa yang kami panggil yahrzeit,
masih membakar dalam runtuhan beberapa kebuk gas.
Sebelum pergi,
saya membentuk Bintang David dengan bunga-bunga kering.
Saya tidak tahu...
di mana hendak meletaknya.
Saya tak boleh letaknya di monumen.
Jadi, akhirnya, saya pilih…
di kolam kecil.
Ia terapung di situ.
Saya rasa pada masa itulah saya...
Maaf.
Saya menyemadikan ibu bapa saya.
Ibu bapa saya, nenek saya, sepupu saya.
Evelyne adalah mangsa terselamat Holokus,
yang kisahnya sama seperti kisah Misha.
Jadi, dia orang yang terbaik bagi mengetahui apa yang berlaku.
Dalam buku Perancis, keluarga angkat mempunyai nama keluarga "Valle."
Dalam buku Amerika, nama keluarga angkat ialah "de Wael."
PERPUSTAKAAN DI RAJA BELGIUM
Bagi menyelesaikan perubahan nama,
Evelyn menyemak direktori bandar
tahun 1930-an, 1940-an.
Saya ke situ sekurang-kurangnya tiga hari untuk mencari de Wael dan Valle.
Nama Valle tiada dalam buku telefon.
Nama Valle tidak wujud.
de Wael, ya.
Terdapat banyak DeWael. Banyak.
Jadi, kepala mula berfikir,
buku Perancis diedarkan di Belgium,
jika sesuatu tentang kisah Misha tak benar,
adalah penting untuknya tidak meletakkan nama sebenar dalam buku Perancis.
Akan ada orang yang berkata, "Saya kenal keluarga de Wael."
"Saya tahu jika dia ada atau tiada, atau adakah dia hilang semasa perang."
Hakikat yang dia mengubah nama di Perancis dan Belgium
daripada de Wael ke Valle,
mencadangkan yang dia ingin menyorokkan sesuatu.
Saya dan Sharon melihatnya dan berkata,
"Ada yang tak kena dengan cerita ini."
Jadi, pada masa itu, buku itu telah diambil alih oleh penerbit Perancis,
yang telah menerbitkannya dalam 20 bahasa.
Ia buku terlaris di seluruh Eropah.
Dia berucap depan para pelajar merata tempat yang berbahasa Perancis.
Pada tahun 2005,
Saya merancang untuk mewujudkan,
sebagai profesor psikologi,
satu projek tentang kisah anak muda ini,
yang telah menempuhi semua cabaran ini.
SANG GURU
Projek tersebut menjadi besar,
pameran yang mengagumkan.
Kemudian kami ada idea untuk membawanya ke Belgium.
Kami melihatnya turun dari kereta api.
Ia adalah pandangan yang mempesonakan.
Dia berpakaian berwarna biru…
seperti burung kenari yang bersinar
dengan warna-warnanya…
dengan dua…
bukan, tiga beg pakaian besar!
Dia datang ke arah saya dengan penuh berseri.
Awal-awal lagi, dia mempamerkan keperibadian yang sangat dinamik,
sangat mengalu-alukan dan murah hati.
Semasa Misha masuk ke pameran,
dia jatuh pengsan.
Saya tak diberitahu, jadi semasa saya melawat pameran itu,
Saya menangis kerana ia sangat menyentuh hati saya.
Dia sungguh gembira berada di sana.
Tetapi sebaliknya,
kami nampak kesedihan daripadanya
dan tangisan.
Ia sungguh beremosi.
Kami semua trauma dengan kisahnya
dan kami semua ingin memberikan sedikit kegembiraan kepada wanita ini
dengan menunjukkan kreativiti kami
dan juga keberanian kami,
bagi memaparkan perasaan kami.
Dalam buku itu, Misha berkata ibu bapanya ditangkap bersama
oleh Nazi dan diusir.
Walaupun nama keluarga tak diketahui, nama pertama mereka adalah Reuven dan Gerusha.
Langkah seterusnya, Sharon kata,
"Saya ada akses kepada rekod pengusiran Nazi."
"Saya akan ambil dua nama itu
dan lihat jika ada dua orang diusir
lebih kurang serentak dengan nama-nama itu.
Apabila kami memeriksa senarai pengusiran,
mereka tak ditemui sebagai suami dan isteri.
Saya sangat rindukan ibu bapa saya.
Muka saya diselaputi lumpur.
Beberapa malam saya menjerit akibat kesejukan.
Tidak lama selepas itu,
Saya mendapat peluang kedua.
Saya selamat kerana tak mempercayai sesiapa pun.
Kerana saya mengelak
berhubung dengan manusia..
ARKIB MANGSA PERANG BRUSSELS
Semasa perang, Jawatankuasa Perlindungan Yahudi
telah membuat senarai kanak-kanak Yahudi yang tersembunyi
bersama-sama nama penyelamat dan nama ibu bapa mereka.
Senarai ini kini berada di arkib Perkhidmatan Mangsa-mangsa Perang.
Terdapat bahaya yang nyata
bahawa senarai ini akan diambil oleh pihak Nazi.
Kanak-kanak akan ditemui,
dan dibunuh.
Tapi ikhtiarnya agak cerdik.
Ada empat buku yang berbeza.
Anda memerlukan keempat-empatnya untuk mencari kanak-kanak itu.
Tetapi keempat-empatnya berada di tempat yang berbeza-beza.
Jika mana-mana Nazi menemui satu buku,
mereka takkan dapat menjejak kanak-kanak itu.
tapi di penghujung perang,
dengan empat buku yang berbeza itu,
pasti ada cara untuk mencari kanak-kanak itu anak siapa.
Jadi saya mencari ibu bapa Misha.
Nama ibu bapanya tiada.
Jadi, saya tahu ada sesuatu yang tidak kena.
Dalam senarai Kanak-kanak Tersembunyi,
tiada "Misha," dan tiada "de Wael,"
itu kepastiannya.
Dia tidak disebut langsung.
Kisah Misha mempunyai kesan yang semakin besar.
Berjuta-juta buku telah dijual.
Selepas itu, kami menganjurkan beberapa persidangan dan membawanya ke situ.
Jadi, kami sentiasa bersama.
Pada masa itu, dia sering pulang ke rumah kami.
Dia makan bersama kami. Dia seperti ahli keluarga.
Kami ada kira-kira sepuluh acara.
Sudah tentulah kami membawanya ke acara tersebut.
Dia sentiasa dialu-alukan oleh para penganjur
dan sentiasa dengan penuh kebaikan dan keramahan.
Semua orang pulang dari persidangan
terpesona dengan keperibadian ini.
Saya temui jalan buntu sebenarnya.
Tiada penemuan, tapi tiada bukti.
Tiada bukti.
Pada saat itulah saya terfikir mungkin dia tidak dicatatkan.
Sesetengah kanak-kanak tersembunyi tapi tidak semestinya melalui organisasi.
Walaupun kisahnya luar biasa,
saya perlu sentiasa ingat
bahawa dia mungkin seorang Anak Tersembunyi Yahudi.
Kita akan bercakap mengenai kisah pelik dan mengagumkan ini.
Bersama kita Misha Defonseca. Helo.
Helo.
Terima kasih kerana hadir bagi menceritakan kisah ini.
Pertaruhan makin tinggi. Saya mula risau.
Saya akan rasa bersalah, jika ia benar,
bahawa saya sedang mengorek masa silamnya.
Bagaimana jika ia benar?
Misha Defonseca adalah saksi Holokus.
Helo.
Adalah tidak adil untuk mencabarnya.
Walaupun jika kebanyakannya benar tapi tak berapa benar,
adalah tidak adil untuk tidak menghormati apa yang dilaluinya.
Anda perlu melalui semua tragedi
dan semua kengerian itu.
Ia amat memedihkan.
Rasa seperti berlakon dalam pementasan yang saya tak pergi uji bakatnya.
Saya tidak mahu berada dalam pementasan itu.
Saya mengenali kebencian
dan saya mengenali kegilaan untuk membunuh
kerana ianya nyawa saya atau dia.
Ia menguasai saya.
Secara peribadinya…
Saya hadapinya setiap hari.
Hal ini merampas hidup saya.
Saya fikirkan ibu bapa saya setiap hari, dan pada saya,
Holokus itu setiap hari.
Memori itu kekal bersama anda.
Sudah agak lama saya dihantui oleh keputusan mahkamah itu.
Rayuan saya tidak berjaya.
Saya sedang melihat kemungkinan dimusnahkan sepenuhnya.
Jadi, saya mula rasa agak tidak selesa,
tapi saya perlu cari kebenarannya.
Apabila kami tiada rekod Yahudi bagi menyokong kisahnya,
soalannya adalah, "Mungkin dia bukan Yahudi?"
Jika dia bukan seorang Yahudi,
tentu dia pastinya, berkemungkinan besar, seorang Katolik.
Jika dia Katolik, mungkin dia dibaptiskan.
Rekod bank Misha Defonseca dari rekod perbicaraan
mengatakan dia dilahirkan pada tahun 1937,
nama keluarga ibunya ialah Donville dan dia dilahirkan di Etterbeek.
Etterbeek, subbandar Brussels.
Jadi, di Etterbeek, saya mencari di banyak gereja.
Jadi, Evelyne pergi ke yang pertama. Tiada rekod di situ.
Tiada rekod pembaptisan sepadan dengan maklumat Misha.
Yang ketiga di kawasan itu...
Nampaknya, gereja tersebut telah terbakar.
Apabila mengetahuinya, saya fikir...
"Kita akan gagal kerana rekod mungkin musnah dalam kebakaran."
Tetapi pejabat-pejabat, presbytère,
berada di jalan bersebelahan.
Ianya terpelihara.
Evelyne mencari tarikh demi tarikh, semua kanak-kanak yang lahir di kariah situ.
Saya tahu dua perkara,
tarikh lahirnya, 12 Mei 1937,
dan nama ibunya, Donville.
Dalam buku itu, saya menjumpainya.
"Monica Ernestina Josephine de Wael…
anak perempuan Roberti Henrici Ernesti de Wael
dan Josephinae Germanae Barbarae Donvil."
Kenyataannya adalah nama ayah Misha ialah de Wael.
Jadi, ketika itu, nampaknya Monique de Wael ialah nama sebenarnya.
Ia bukan nama yang diberi oleh ibu bapa angkat bagi menyembunyikannya dari Nazi.
Nampaknya dia dilahirkan sebagai Monique de Wael.
Dia seorang Katolik. Dia Katolik yang dibaptiskan.
Ayahnya ialah de Wael.
Namun, ia bukanlah bukti kukuh.
Pada masa itu, nama kanak-kanak yang telah mati sering diambil
dan diberikan kepada kanak-kanak Yahudi, bagi tujuan penyembunyian.
Ada kemungkinan keluarga de Wael mengambil Anak Tersembunyi dan
anak mereka sendiri telah meninggal.
Saya perlukan bukti lagi.
Apa anda lakukan seterusnya?
Di luar rekod, itu soalah bagus.
Apa saya perlu buat seterusnya?
Evelyne berfikir, "Baiklah, di mana lagi saya boleh mencari bukti itu?"
Dia mungkin pergi ke sekolah.
Saya cuba cari sekolah di landasan trem yang dia sebut dalam bukunya.
Semasa saya berjalan lalu, saya singgah di sekolah.
Pintunya terbuka.
Saya masuk dan bertanya
jika mereka mempunyai rekod seseorang yang bernama Monique de Wael.
Jantung kami berdenyut laju
bagai nak meletup, menunggu maklumat itu.
Sama ada rekod itu ada atau tidak.
Itu dia, namanya dalam daftar.
"de Wael, Monique."
Itulah benar-benar bukti yang terakhir.
Kedua-dua sijil pembaptisan
dan kehadirannya di sekolah di Brussels.
Saya menjawab panggilan telefon dan ianya Sharon.
Sharon tak dapat menahan keterujaannya.
Dia menjerit dalam telefon, "Kita ada rekod!"
Ia bukti yang jelas.
Saya dapat menangkap dia menipu.
Hidup saya telah dinodai...
Tamat.
...oleh satu jaringan penipuan.
Rehat 15 minit, semua.
Kini, didedahkan sebagai tipu helah.
Boleh berikan saya sebotol air?
Terima kasih.
Saya terfikir, "Sekarang, kisah yang dia ceritakan dalam buku itu telah punah."
Ketika itu, saya tahu dia bukan orang yang dia katakan.
Bukan saja dia bukan anak Yahudi yang bersembunyi di hutan daripada Nazi,
dia seorang kanak-kanak Katolik yang bersekolah.
Dia tak berada hampir dengan mana-mana serigala.
Dia berlakon di depan penonton. Dia tahu apa yang dia lakukan.
Sekarang kita boleh lihat ini bukan sekadar tipu sunat,
Ini satu konspirasi besar yang berlanjutan lebih 20 tahun
bagi menyebarluaskan sesuatu yang palsu sepenuhnya.
Ini bukan Misha yang sebenar.
Macam-macam saya dapat rasakan.
Saya rasa marah. Saya rasa jijik.
Saya baru sahaja melihat sejarah palsu, identiti palsu,
cara untuk mendapatkan duit daripada Holokus.
Seseorang telah mencuri bahagian hidup saya yang amat memedihkan.
Saya merasainya untuk diri saya sendiri, untuk...
semua Kanak-kanak Tersembunyi
dan semua kanak-kanak yang terkorban semasa Holokus.
Untuk semua ibu bapa, untuk ibu bapa saya,
tapi sebenarnya, untuk semua komuniti Yahudi.
HIDUP BERSAMA SERIGALA 2007 PENGARAH VERA BELMONT
Semasa kami mendapat rekod itu,
buku tersebut terjual laris di seluruh Eropah
dan filem baru saja ditayangkan.
Filem itu dipanggil Hidup Bersama Serigala.
Itulah treler filem Vera Belmont.
Saya terharu melihat anda berdua, individu sebenar dan si kecil Mathilde.
Anda nampak sungguh beremosi.
Seperti anda mengenangnya kembali bila anda melihat imej-imej ini?
Ya, betul. Tepat sekali. Ia sangat sukar.
Anda melihat diri anda dalam lakonan Mathilde?
Sudah pasti. Ia digambarkan dengan baik sekali.
Lakonannya amat baik.
Dia meluahkan emosi dengan baik.
Ingatan akan ibu saya yang mendorong saya.
Ada satu babak dalam filem yang pada saya luar biasa.
Babak dia jatuh keluar dari kereta api...
...panggung dengan filem yang diilhamkan oleh kisah benar.
Kamu hebat.
Kamu pelakon hebat.
Kisah ini sangat menyentuh perasaan.
Kisah yang luar biasa tapi sebuah kisah yang benar.
Berhenti! Bagus.
Tayangan ulungnya di Paris.
"Berdasarkan kisah benar."
Tapi di sini kami memegang dokumen ini.
Jadi, kami fikir, "Mari kita letakkannya dalam blog saya,
dan e-mel seseorang di Belgium. "
Esoknya, kami bangun,
ia terpampang di muka depan surat khabar.
Sebuah buku, kemudian filem, dikatakan sebuah autobiografi,
tetapi semuanya palsu.
Ia satu kisah menakjubkan mengenai mangsa terselamat muda Holokus.
Kami melancarkan bom kebenaran. Ia mengenai.
Hidup Bersama Serigala, buku yang mengilhamkan filem yang ditayangkan...
Semua kepalsuan terdedah.
...bukanlah kisah benar
Semuanya palsu.
Lampu studio.
Saya pulang ke rumah, terus ke komputer saya,
Saya masukkan namanya dan itu dia.
Tapi kisah yang indah itu palsu sepenuhnya.
Di Belgium, negara asalnya,
ahli sejarah telah menemui Misha Defonseca, sebenarnya Monique de Wael.
Saya rasa seperti darah saya mengalir keluar dari badan saya.
Bagaimana…
Bagaimana ini boleh berlaku?
Saya marah.
Saya sedih.
Saya terluka.
Saya rasa dikhianati.
Saya rasa digunakan.
Dia menjadi rakan rapat saya
hinggakan bila kami ada seperinduk anak anjing, seekor kami namakannya "Misha."
Ia menyedihkan.
Amat menyedihkan.
Hei, sayang.
Kami ditipu,
sama seperti anda semua.
Hakikat yang dia tipu mengatakan dia seorang mangsa terselamat Holokus
membuatkan saya menangis.
Misha Defonseca bermain dengan simpati.
Itulah cara dia menjadi penglipur lara yang hebat.
Simpati.
Itulah cara Misha Defonseca dapat memperdaya orang ramai.
Simpati.
Saya menangis.
Saya rasa dipergunakan dan saya ditipu dan semua...
Penipuan dan kekecewaan, segalanya terluah.
Beberapa jiran saya ada memberinya sejumlah wang yang besar.
Saya maksudkan $25,000, $30,000, bagi membantunya menyelamatkan rumahnya.
Dia berjumpa rabai dan meminta derma dari kuil.
Seluruh komuniti...
yang mengenalinya, jiran-jiran saya, tak bercakap dengannya lagi.
Semua orang rasa dikhianati.
Ya.
Ada kemarahan yang timbul dalam diri saya,
yang masih terperap dalam diri saya.
Para pelajar yang terlibat dalam projek itu,
pada hari saya masuk ke kelas,
ada pemberontakan.
Awak perlu bayangkan sekumpulan yang memberontak.
Leteran, tangisan, pekikan
Mereka berdiri di atas bangku.
Saya kehilangan kawalan,
dan saya selalunya mengawal pelajar saya dengan baik.
Saya terus menghubungi Misha.
Saya ingin berterus terang dan ikhlas dengannya.
Tetapi dia berkata, "Jangan risau, itu yang mereka selalu buat dengan saya."
"Pasti kerja penerbit di Amerika."
Kemudian hadir jalan cerita mengejutkan.
Ia tidak mungkin lebih pelik.
Saya berkata, "Saya takkan boleh tulis plot ini."
Jika ya, ada yang akan kata,
"Mengarutlah. Ini takkan berlaku."
Setiap wartawan mengimpikan skup.
SANG WARTAWAN
Persoalan pada saya adalah, jika kisahnya palsu...
...jadi, apa kisah dia yang sebenar?
Apa yang saya buat,
adalah menyemak buku telefon Brussels,
yang terdapat kira-kira 400 de Wael.
Jadi, saya mula menghubungi mereka satu demi satu..
Pada nama ke-44 atau ke-43,
Saya terjumpa seorang wanita bernama Emma de Wael.
Perjumpaan saya dengan Emma, makcik Misha,
adalah luar biasa.
Dia tidak ke seluruh Eropah mencari ibu bapanya?
Oh Tuhan, tidak.
Dia tinggal dengan datuk dan neneknya.
Emma memberitahu saya
anak saudaranya sering delusi,
yang dia akan mewujudkan dunia khayalan untuk dirinya.
Saya selalu menjemputnya
dengan trem nombor 56 ke Anderlecht
dan bawanya ke Schaerbeek.
Pada waktu petang, saya bawanya pulang ke Pakcik Ernest.
Emma de Wael memberitahu saya perkara yang sebenar
tentang apa yang berlaku semasa perang.
Apa yang berlaku kepada Robert de Wael, ayah Misha Defonseca.
Robert de Wael bekerja di dewan perbandaran Schaerbeek.
SANG SEJARAWAN KETENTERAAN
Dia patriotik dan sibuk dalam tugas sebagai pegawai simpanan.
Saya bertemu Jean-Philippe Tondeur secara tidak sengaja,
tapi dia mempunyai banyak dokumen
mengenai ayah Misha Defonseca.
Jadi, saya pergi merujuk fail Robert de Wael.
Pada 10 Mei 1940, Jerman menakluk Belgium.
Mereka menghancurkan tentera Belgium semasa kempen selama 18 hari.
Raja menyerah diri
dan Belgium diduduki.
Robert de Wael menyertai puak penentang
dan mula merekrut pejuang penentang.
Sebagai pejuang penentang,
Robert de Wael
terlibat dalam mengumpul senjata…
mengaktifkan rangkaian perisikan,
dan menghantar risikan kepada kerajaan Belgium,
yang disampaikan ke London.
Malangnya, Robert de Wael tidak berhati-hati
tentang aktiviti penentangannya.
SCHAERBEEK RUMAH KELUARGA?
Mulutnya petah.
Dia bangga dengan apa yang dia lakukan.
Kerana saya tahu dia ada dokumen rahsia.
Dia pernah tunjukkan kepada kami di rumah.
Ayah saya memberitahunya agar berhati-hati.
"Kamu sudah mula cuai."
Dia mengambil risiko ditangkap.
Dia dilaporkan oleh seorang pesimpati Nazi
dan segera ditangkap.
Robert de Wael, isterinya, dan 41 pejuang penentang tertangkap
diusir ke Jerman...
dan dihantar ke Penjara Brauweiler di Cologne.
Penjara Cologne mempunyai rejim yang sangat keras.
Dia disoal siasat oleh Gestapo.
Dia membocorkan rahsia.
Robert de Wael mengalah.
Robert de Wael membuat perjanjian di penjara Cologne.
Perjanjian ini melibatkan dia menyerahkan
nama-nama rakan pejuang penentangnya
sebagai ganti isterinya dilindungi
dan untuk melihat anaknya, Misha Defonseca.
Pada Ogos 1942, selepas mengkhianati rakan-rakan pegawainya,
seperti yang dituntut Jerman,
Robert de Wael mendapat peluang terakhir melihat anaknya.
Itulah
kesudahannya
untuk Robert de Wael, yang kemudian diusir.
Robert dan isterinya, Germaine, meninggal di kem Jerman.
Kami memanggilnya "Anak Pengkhianat".
Kerana ayahnya dikatakan
berpihak kepada pihak Jerman.
Kawasan perbandaran Schaerbeek menuris plak
dengan nama-nama pejuang penentang yang terkorban semasa perang.
Robert de Wael, yang namanya paling akhir disenaraikan...
kemudiannya dipadamkan.
Pada 22 Februari 2008, setelah segalanya menjadi jelas
kami menerbitkan keseluruhan kisah Robert de Wael,
dan pengkhianatannya,
kepalsuan kisah Misha Defonseca.
Beberapa jam berikutnya,
satu kenyataan telah dikeluarkan.
Ini kenyataan Misha Defonseca.
"Mereka memanggil saya 'Anak Pengkhianat...'
kerana ayah saya disyaki memberi maklumat semasa diseksa.
"Buku ini, kisah ini, kepunyaan saya."
"Ia bukan realiti sebenar…
tapi ia realiti saya."
"Cara kemandirian saya."
"Saya memohon kemaafan."
"Saya hanya ingin melenyapkan penderitaan saya."
Saya rasa sungguh tak diterima,
tapi saya tak dapat jelaskan pada diri sendiri,
begitu juga pada nenek atau datuk saya.
Saya bukanlah gadis kecil yang saya sangkakan,
tetapi ada masanya…
bila saya teragak-agak.
Saya bertanya sendiri, "Adakah saya alaminya atau tidak?"
Saya perlu berfikir.
Terutamanya dengan haiwan.
Saya melihat diri saya
berguling di atas tanah dengan serigala.
Kamu pernah melihat serigala saya?
Ia sentiasa menjadi
serigala saya.
Saya akan sentiasa di sisi kawanan serigala.
Walaupun saya tahu hal yang sebenar sekarang.
Saya di pihak mereka.
Saya masuk ke dalam kepompong, dunia saya sendiri.
Dunia saya ini dipenuhi dengan haiwan.
Haiwan yang mempertahankan saya....
menentang manusia.
Mendengar semula temu duga ini,
kata-kata pertama dalam pembukaan rancangan itu adalah…
"Kadang-kadang ada kisah yang sungguh menghairankan, ia tak masuk akal."
Bahawa ianya perkataan pertama adalah agak menghairankan.
Rupa-rupanya, ia tidak benar.
SANG PENGACARA RADIO
Saya percayakan dia.
Saya tidak nampak apa-apa pada matanya
yang membuatkan saya fikir yang dia tak berkata benar.
Ketakutan pada saya, ketika itu, adalah pihak Jerman.
Ianya adalah...
Apa yang saya lakukan adalah mencari kebenaran selanjutnya
bagi mengesahkan apa yang saya percayai.
Melihat kembali, ia menyeramkan.
Tetapi pada saya, pada ketika itu,
Saya sangat menghormati akan pengalaman seseorang,
pada apa yang saya fikir kita semua, sebagai rakyat dunia,
akan mengakui adalah zaman paling gelap dalam sejarah dunia kita.
Tidak patut untuk saya mempersoalnya.
Mempersoal tuntutan seseorang yang dia mangsa terselamat Holokus
adalah sukar sekali.
Ia membawa rasa kurang yakin dengan tuntutan seperti itu.
Tetapi keberbahayaan mempercayai segalanya
meletakkan sejarah
dan realiti sejarah
mereka yang benar-benar terselamat dalam bahaya.
SANG SEJARAWAN HOLOKUS
Pada Disember 1996,
saya menerima surat dan manuskrip daripada Jane Daniel.
Manuskrip tersebut ialah Misha: Satu Memoir
oleh seorang gadis muda semasa Holokus.
Saya menghubungi Jane Daniel
bagi menjelaskan mengapa naratif ini tidak berkesan.
Saya berkata padanya,
"Saya takkan terbitkan buku ini."
Selama ini saya membuat banyak tanggapan
mengapa Jane Daniel memutuskan untuk meneruskan penerbitan.
Jelas sekali dia berharap
bahawa manuskrip tersebut adalah benar,
tetapi jelasnya dia risau yang ia sebaliknya.
Saya rasa ianya ketamakan
yang menjana naratif ini
untuk Misha dan Jane Daniel.
Kemudian, apabila angka jualan meningkat,
semakin ramai orang
menerima memoir itu sebagai benar.
Saya mengaku.
Saya wujudkan raksasa itu.
Dia raksasa saya.
Saya mewujudkan individu ini dengan simpati yang besar sebagai karakternya.
Seseorang yang menderita teruk.
Seseorang yang layak dihormati dan sebenarnya, dikagumi.
Tiada siapa mahu mengaku mereka ditipu.
Saya akui, saya ditipunya, saya percayakan dia.
Semua orang tergoda.
Sistem perundangan Amerika, hakim-hakim dan pihak juri,
tergoda oleh kisah tersebut.
Adalah sifat manusia untuk mempercayainya.
Kredibiliti itu perkara lain.
Ianya keperluan anda mempersoalkan jika ia tak benar
yang akan membantu anda melihat apa yang benar dan apa yang tidak.
Anda membunuh seorang manusia dengan pisau?
Kerana saya melihat seorang gadis kecil dirogol.
Saya mempunyai jarak yang cukup
untuk melihat keperibadian Misha dengan lebih analitis.
Bila saya melihatnya, saya terkejut kerana dia berpusing dan menuju ke arah saya.
Ketika itu, saya cuma fikirkan satu perkara,
hidup.
Kerana saya nak hidup.
Misha mencipta dunia untuk dirinya sendiri,
satu dunia kepercayaannya.
Apabila dia menghampiri, saya menikamnya di perut.
Saya mengelarnya merata.
Di tekak, di muka.
Saya berlumuran darah.
Ia dahsyat sungguh.
Menulis buku ini
menyebabkan saya mengenang kembali
mimpi ngeri saya.
Misha mencari perlindungan dalam mitomania,
dan lama-kelamaan
dia perlahan-lahan menjadi
watak dalam kisahnya sendiri.
Setiap kali saya tikam,
ia untuk gadis kecil itu, untuk kanak-kanak,
untuk ibu bapa saya.
Saya rasa kita ingin percayakan
bahawa Misha Defonseca mempercayai
yang dia seorang mangsa terselamat Holokus.
Saya rasa kita ingin percayakan
bahawa kita tidak begitu naif.
Bahawa kita percaya kerana dia mempercayainya.
Kita juga ingin percayakan
bahawa naratif ini mempunyai tujuan penebusan,
kerana ia membetulkan apa yang salah pada zaman kanak-kanaknya.
Saya rasa ia mengarut.
Tidak wujud tujuan penebusan.
Kita sungguh naif.
Semuanya adalah rekaan.
Apa perasaan saya terhadapnya sekarang...
Bercampur-campur...
Perasaan berbaur.
Saya rasa dia protagonis cerita ini, tapi dia tidak keseorangan.
Ada orang lain yang membantu
menjadikan biografi ini menjadi buku terlaris.
Bercakap tentangnya sekarang, segala pencarian,
dan tahun-tahun yang berlalu…
sedikit kasihan.
Sedikit kasihan.
Sedikit rasa meluat...
Mungkin perkataan itu amat kasar, tapi...
Saya boleh memahaminya.
Sebagai kanak-kanak,
tentu sukar baginya selepas perang itu.
Hakikat bahawa ayahnya digelar pengkhianat.
pesimpati.
Dia adalah seorang mangsa dan juga penjahat.
Dia kedua-duanya.
Dia kedua-duanya dalam kisah ini.
MISHA DEFONSECA MASIH TINGGAL DI MASSACHUSETTS BERSAMA SUAMI DAN HAIWANNYA
DIA MEMILIH UNTUK TIDAK DIWAWANCARA UNTUK FILEM INI.
SELEPAS MEMOIR DIDEDAHKAN SEBAGAI TIDAK BENAR
KEPUTUSAN TUNTUTAN KEWANGAN TERHADAP JANE DANIEL TELAH DIUBAH SEPARA.
Terjemahan sari kata oleh: Ikram Rashid